
PROIECT DE HOTĂRÂRE Nr.84/18.09. 2026
privind aprobarea efectuării evaluării unor terenuri aparținând domeniului privat al Comunei Bucov, în vederea analizării vânzării acestora către proprietarii construcțiilor edificate pe terenuri
Consiliul Local al Comunei Bucov, județul Prahova, întrunit în ședința ordinara in data de 29 septembrie 2026;
Având în vedere:
– referatul de aprobare al primarului Comunei Bucov, înregistrat sub nr. 20323/18.09.2026;
– raportul compartimentului de specialitate, înregistrat sub nr. 20324/18.09.2026;
– cererile formulate de proprietarii construcțiilor edificate pe terenuri aparținând domeniului privat al Comunei Bucov;
– extrasele de carte funciară și documentațiile cadastrale aferente imobilelor ;
– avizele comisiilor de specialitate ale Consiliului Local al Comunei Bucov;
În conformitate cu prevederile art. 129 alin. (2) lit. c), alin. (6) lit. b), art. 354, art. 355 și art. 363 alin. (1), alin. (4)–(8) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și ale Ordonanței Guvernului nr. 24/2011 privind unele măsuri în domeniul evaluării bunurilor, cu modificările și completările ulterioare;
În temeiul art. 139 alin. (2) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
HOTĂRĂȘTE:
Art. 1. – Se aprobă efectuarea evaluării terenurilor aparținând domeniului privat al Comunei Bucov, identificate în anexa care face parte integrantă din prezenta hotărâre, în vederea stabilirii valorii de piață și a analizării ulterioare a oportunității și legalității vânzării acestora către proprietarii construcțiilor edificate pe terenuri.
Art. 2. – Evaluarea va fi realizată, de un evaluator autorizat, selectat cu respectarea legislației privind achizițiile publice. Rapoartele de evaluare vor fi întocmite cu respectarea standardelor de evaluare în vigoare și vor evidenția distinct valoarea de piață a terenului.
Art. 3. – Cheltuielile necesare întocmirii rapoartelor de evaluare se suportă din bugetul local al Comunei Bucov, în limita creditelor bugetare aprobate, urmând ca regimul lor final să fie stabilit prin hotărârile ulterioare privind vânzarea fiecărui imobil, în condițiile legii.
Art. 4. – Rapoartele de evaluare, după recepționare, vor fi supuse Consiliului Local al Comunei Bucov spre analiză și aprobate. Vânzarea terenurilor nu se realizează în baza prezentei hotărâri, ci numai prin hotărâri ulterioare distincte, adoptate pentru fiecare imobil sau pentru un lot de imobile complet individualizate, cu respectarea art. 363 din Codul administrativ și a celorlalte dispoziții legale aplicabile.
Art. 5. – Înaintea inițierii proiectelor de hotărâre privind vânzarea, compartimentele de specialitate vor verifica situația juridică și cadastrală a fiecărui teren, apartenența la domeniul privat al Comunei Bucov, dreptul de proprietate asupra construcției, existența sarcinilor, a litigiilor sau a cererilor de restituire, reglementările urbanistice și, după caz, îndeplinirea condițiilor pentru exercitarea dreptului de preempțiune prevăzut de lege.
Art. 6. – Primarul Comunei Bucov, prin compartimentele de specialitate, va duce la îndeplinire prevederile prezentei hotărâri.
Art. 7. – Prezenta hotărâre se comunică Instituției Prefectului – Județul Prahova, primarului Comunei Bucov și compartimentelor de specialitate și se aduce la cunoștință publică prin publicarea în Monitorul Oficial Local al Comunei Bucov.
	Președinte de ședință,
Nicolescu Nicolae

	CONTRASEMNEAZĂ,
Secretarul general al Comunei Bucov
Nae Florentina Cristina




Hotararea s-a adoptat cu 17 voturi ”pentru”,17 consilieri în funcție,17 consilieri prezenți

REFERAT DE APROBARE
la proiectul de hotărâre privind aprobarea efectuării evaluării unor terenuri aparținând domeniului privat al Comunei Bucov
Mai mulți proprietari ai construcțiilor edificate pe terenuri aparținând domeniului privat al Comunei Bucov au solicitat cumpărarea terenurilor aferente construcțiilor. Pentru analizarea acestor solicitări este necesară stabilirea valorii de piață a fiecărui teren sau  a zonei prin rapoarte întocmite de un evaluator autorizat.
Codul administrativ reglementează vânzarea bunurilor din domeniul privat al unităților administrativ-teritoriale. În situațiile prevăzute de art. 363 alin. (6), constructorii de bună-credință ai construcțiilor edificate pe teren beneficiază de un drept de preempțiune, iar prețul de vânzare se stabilește pe baza unui raport de evaluare aprobat de consiliul local. Îndeplinirea condițiilor legale trebuie verificată individual pentru fiecare imobil.
Prin proiect se aprobă numai efectuarea evaluărilor. După întocmirea rapoartelor și verificarea documentației juridice, cadastrale și urbanistice, consiliul local va decide distinct asupra aprobării raportului de evaluare, oportunității vânzării, modalității legale de valorificare și prețului fiecărui teren.
Față de cele prezentate, propun adoptarea proiectului de hotărâre în forma anexată.
	INIȚIATOR
Primarul Comunei Bucov
Savu Ion

RAPORT DE SPECIALITATE
la proiectul de hotărâre privind aprobarea efectuării evaluării unor terenuri aparținând domeniului privat al Comunei Bucov
Terenurile ce urmează să fie evaluate trebuie să fie individualizate cadastral și înscrise în cartea funciară ca proprietate privată a Comunei Bucov. Pentru fiecare poziție din anexă se vor verifica actul de dobândire și actul de inventariere în domeniul privat, extrasul de carte funciară actualizat, documentația cadastrală, actele de proprietate asupra construcției și situația sarcinilor sau a litigiilor.
Potrivit art. 363 din Codul administrativ, vânzarea bunurilor din domeniul privat se face, ca regulă, prin licitație publică. Pentru terenurile pe care sunt ridicate construcții, constructorii de bună-credință beneficiază, în condițiile alin. (6), de un drept de preempțiune la cumpărarea terenului aferent construcțiilor, iar prețul se stabilește pe baza unui raport de evaluare aprobat de consiliul local. Existența construcției nu justifică automat vânzarea directă; condițiile legale se verifică pentru fiecare caz.
Evaluarea reprezintă o operațiune pregătitoare. Prezenta hotărâre nu transferă dreptul de proprietate, nu aprobă prețurile și nu garantează solicitanților vânzarea terenurilor. Rapoartele de evaluare vor fi supuse ulterior aprobării consiliului local împreună cu documentația completă pentru fiecare imobil.
În raport cu prevederile art. 129 alin. (2) lit. c), alin. (6) lit. b), art. 354, art. 355 și art. 363 din Codul administrativ, proiectul poate fi supus dezbaterii și aprobării Consiliului Local al Comunei Bucov.
	ÎNTOCMIT
Compartimentul de specialitate
Consilier juridic,
Badea Georgiana 

	




